Diari Oficial de la Generalitat Valenciana


Sumari del DOGV 4183, del 05-02-2002 (2002/869)

ORDRE de 24 de gener de 2002, de la Conselleria de Sanitat, per la qual crea la Comissió de Valoració del Dany Corporal.
------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/01/24/(1)/dof/vci/html**

### Dades del document

Número de DOGV
:   4183

Data del DOGV
:   05-02-2002

Secció del DOGV
:   I. DISPOSICIONS GENERALS

Número del document
:   2002/869


Data del document
:   24-01-2002

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

 Descriptors 

:   * legislació
    * reglament intern
    * incapacitat laboral
    * responsabilitat administrativa
    * organització administrativa
    * diagnòstic mèdic

ORDRE de 24 de gener de 2002, de la Conselleria de Sanitat, per la qual crea la Comissió de Valoració del Dany Corporal. [2002/X869]
  
Amb el traspàs de funcions i serveis de l'Institut Nacional de la Salut a la Comunitat Valenciana mitjançant el Decret 1.612/1987, de 27 de novembre, es transfereixen a la Comunitat Valenciana les unitats de valoració mèdica d'incapacitats amb les funcions encomanades per al legislació i en concret el que disposa el Reial Decret 2.609/1982, de 24 de setembre, d'avaluació i declaració de les situacions d'invalidesa.
  
En l'actualitat, les unitats de valoració mèdica d'incapacitat, adscrites a les direccions territorials d'aquesta conselleria, s'encarreguen d'emetre informes mèdics en els procediments en què es requereix la constatació, o la valoració en relació a la capacitat funcional de la persona, d'una lesió corporal.
  
La Comissió de Valoració del Dany Corporal en expedients de responsabilitat patrimonial de la conselleria es constitueix en una reunió celebrada en data 30 de gener de 2001 a fi de valorar el dany en els expedients de responsabilitat patrimonial.
  
Posteriorment, i atenent les funcions encomanades al Servei d'Inspecció i la necessitat d'unir actuacions i de coordinar les funcions de les diferents unitats de valoració mèdica, s'observa la conveniència que aquesta comissió amplie l'àmbit a totes les actuacions en què siga necessària una valoració de lesió corporal, incloses les encomanades a la Unitat de Valoració Mèdica.
  
Per això, i d'acord amb el que disposa l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
Es crea la Comissió de Valoració del Dany Corporal, dependent de la Conselleria de Sanitat, amb la finalitat de coordinar les funcions esmentades en la present ordre i les que tenen encomanades les unitats de Valoració Mèdica en l'àmbit de la Comunitat Valenciana.
  
Article 2
  
L'objectiu principal de la comissió és la valoració de les lesions corporals en els diferents procediments administratius que es tramiten en l'administració de la Generalitat Valenciana.
  
Article 3
  
La Comissió de Valoració del Dany Corporal actuarà de manera ordinària amb una periodicitat mensual, i de manera extraordinària per convocatòria del president, i a petició dels seus membres. Adaptarà el seu funcionament a les normes que conté la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Estarà formada per:
  
- President: el secretari general de la Conselleria de Sanitat.
  
- Vicepresident: el cap del Servei d'Inspecció de la Conselleria de Sanitat.
  
- Secretari: un cap de Secció Territorial d'Inspecció de Serveis Sanitaris.
  
- Vocals: els caps de Secció Territorials d'Inspecció de Serveis Sanitaris; un cap de Secció d'Inspecció de Serveis Sanitaris de València, Alacant i Castelló, nomenat per la Conselleria de Sanitat.
  
Article 4
  
La Comissió de Valoració del Dany Corporal durà a terme les funcions següents:
  
a) Conéixer, informar i/o valorar el dany corporal dels expedients de responsabilitat patrimonial de la Conselleria de Sanitat.
  
b) Conéixer, informar i valorar les activitats de la Unitat de Valoració Mèdica d'Incapacitats.
  
c) Conéixer, informar i fer dictàmens mèdics a sol·licitud d'altres òrgans de la Generalitat Valenciana la importància dels quals faça aconsellable l'estudi i proposta de la comissió esmentada.
  
d) Qualssevol altres que els atribuïsca la normativa vigent.
  
DISPOSICIÓ ADDICIONAL
  
Es faculta el secretari general de la Conselleria de Sanitat per a dictar les instruccions necessàries per al desplegament i l'aplicació d'aquesta ordre.
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 24 de gener de 2002
  
El conseller de Sanitat,


Còpia Permalink ELI